open-index/open-wikipedia-markdown huggingface dataset:
South Park: The Stick of Truth

Το ***South Park: The Stick of Truth*** είναι βιντεοπαιχνίδι ρόλων που αναπτύχθηκει από την Obsidian Entertainment σε συνεργασία με τα South Park Digital Studios και κυκλοφόρησε από την Ubisoft. Το παιχνίδι βασίζεται στην αμερικανική σειρά κινουμένων σχεδίων ενηλίκων, *[[South Park]]*.  Το παιχνίδι κυκλοφόρησε για τα PlayStation 3, Xbox 360 και Microsoft Windows τον Μάρτιο του 2014. Αρχικά, επρόκειτο να κυκλοφορήσει το 2013, αλλά λόγω των πολλών καθυστερήσεων και το κλείσιμο της αρχικής εκδοτικής εταιρείας THQ, η ημερομηνία κυκλοφορίας του παιχνιδιού ώθησε το 2014 και τα δικαιώματα δημοσίευσης του παιχνιδιού πωλήθηκαν την Ubisoft. Παρόμοια με τα καθήκοντα της τηλεοπτικής σειράς, οι δημιουργοί του *[[South Park]]*, ο Τρέι Πάρκερ και ο Ματ Στόουν έγραψε το σενάριο για το παιχνίδι, και επέβλεψε το έργο, και παρέχουν επίσης τις φωνές των χαρακτήρων.

Μια συνέχεια του παιχνιδιού, το *[[South Park: The Fractured but Whole]]*, κυκλοφόρησε στις 17 Οκτωβρίου 2017. Το *South Park: The Stick of Truth* επανακυκλοφόρησε για τα PlayStation 4 και Xbox One τον Φεβρουάριο του 2018 και το Nintendo Switch τον Σεπτέμβριο του ίδιου έτους.

## Πλοκή
Το *South Park: The Stick of Truth* λαμβάνει χώρα φανταστική πόλη του Σάουθ Παρκ στα Βραχώδη Όρη του Κολοράντο. Ο κύριος χαρακτήρας, τον οποίο ελέγχει ο παίκτης, είναι ο New Kid (ο οποίος παίρνει το ψευδώνυμο του Douchebag)—ένας σιωπηλός πρωταγωνιστής ο οποίος έχει πρόσφατα μετακομίσει στην πόλη. Γίνεται φίλος με τα παιδιά της περιοχής και εμπλέκεται σε ένα επικό παιχνίδι ρόλων φαντασίας που χαρακτηρίζεται μάγους και πολεμιστές που μάχονται για τον έλεγχο του Stick of Truth, ένα κλαδί που έχει απεριόριστη δύναμη.

## Υποδοχή

Το *South Park: The Stick of Truth* έχει λάβει θετικές κριτικές. Οι συγκεντρωτικές ιστοσελίδες ανασκόπησης GameRankings και Metacritic έδωσαν στην PC έκδοση του παιχνιδιού 87.06% και 84/100, στην PlayStation 3 έκδοση 85,67% και 86/100 και στην Xbox 360 έκδοση 82,33% και 82/100, αντίστοιχα.

## Παραπομπές

## Εξωτερικοί σύνδεσμοι
*

Κατηγορία:South Park
Κατηγορία:Βιντεοπαιχνίδια του 2014
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια της Ubisoft
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια τοποθετημένα στον Καναδά
Γιάροσλαβ Ντρόμπνι

Με το όνομα **Γιάροσλαβ Ντρόμπνι**, *Jaroslav Drobný*, είναι γνωστοί οι παρακάτω  :

* Γιάροσλαβ Ντρόμπνι (αντισφαιριστής)
* Γιάροσλαβ Ντρόμπνι (ποδοσφαιριστής)
Βιλανδρέδο Ρεθύμνης

Το **Βιλανδρέδο** (επίσημο: το *Βιλανδρέδον*) είναι ημιορεινό χωριό και έδρα ομώνυμης τοπικής κοινότητος του Δήμου Ρεθύμνης στην Περιφερειακή Ενότητα Ρεθύμνου της Κρήτης. Είναι κτισμένο σε μεσοσταθμικό υψόμετρο 380 μέτρα πάνω από την επιφάνεια της θάλασσας, σε οδική απόσταση 28 χιλιομέτρων από το Ρέθυμνο, στα νοτιοδυτικά του (αναφέρεται ως «6 ώρες πεζοπορία»).

Διοικητικά το Βιλανδρέδο υπάγεται σήμερα στην ομώνυμη Κοινότητα της Δημοτικής Ενότητας Λαππαίων του Δήμου Ρεθύμνης, στην Περιφερειακή Ενότητα Ρεθύμνου της Περιφέρειας Κρήτης. Παλαιότερα όμως υπαγόταν στην κοινότητα Αρολιθίου, της επαρχίας και νομού Ρεθύμνης. Οι γεωγραφικές συντεταγμένες του Βιλανδρέδου είναι πλάτος 35°16΄ Βόρειο και μήκος 24°20΄ Ανατολικό.

Δείτε: ***[[Κοινότητα Βιλανδρέδου]]***

Η εξέλιξη του πληθυσμού του Βιλανδρέδου στις επίσημες απογραφές φαίνεται στον παρακάτω πίνακα.

## Πρόσωπα
* Γαλεράκης Ευγένιος: εφημέριος Μυριοκεφάλων
* Nικολής Γαλερός: ιερέας Bιλανδρέδου 
* Στάθης Λουκογεωργάκης: Αντιστασιακός, συμμετέχων στην περίθαλψη απαγωγέων του στρατηγού Κράιπε
* Λουκογεωργάκης Εμμ. Στάθης: Δήμαρχος Λαππαίων
* Εμμανουήλ Πετράκης (-1924): ιερέας
* Εμμανουήλ π. Εμμ Πετράκης: εφημέριος Μυριοκεφάλων και πέριξ χωρίων
* Ευστάθιος Πετράκης: διευθυντής εφημερίδας *Δημοκρατία* Ρεθύμνης και δικηγόρος
* Χάρης Μαρκ. Πετράκης: Ελληνοαμερικανός πεζογράφος και κινηματογραφικός συγγραφέας

## Παραπομπές


## Πηγές
* Το λήμμα «Βιλαδένδρον» (*[[sic]]*) στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 502
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Βιλανδρεδο
Κατηγορία:Δήμος Ρεθύμνης
Σούρπη Μαγνησίας

Η **Σούρπη** είναι οικισμός του Νομού Μαγνησίας, στη Θεσσαλία, με πληθυσμό 1.295 κατοίκους, σύμφωνα με την απογραφή του 2021.

Διοικητικά η Σούρπη υπάγεται σήμερα σε ομώνυμη δημοτική κοινότητα, στη Δημοτική Ενότητα Σούρπης του Δήμου Αλμυρού, στην Περιφερειακή Ενότητα Μαγνησίας της Περιφέρειας Θεσσαλίας. Κοντινότεροι οικισμοί είναι η Αγία Τριάδα και οι Νηές. Στην κεντρική πλατεία του χωριού δεσπόζει ο ναός της Αγίας Παρασκευής, πολιούχος του χωριού.

## Τοποθεσία
Είναι κτισμένη αμφιθεατρικά στους πρόποδες του Κοκκινόβραχου (448 μέτρα) και του Καραγκίνη (300 μέτρα) που αποτελούν προέκταση του Χλωμού όρους (893 μέτρα), σε μεσοσταθμικό υψόμετρο 30 μέτρων πάνω από την επιφάνεια της θάλασσας, με την οποία δεν έχει οπτική επαφή, αν και απέχει μόλις 2,4 χιλιόμετρα από αυτή (όρμος Νηές του Παγασητικού Κόλπου) σε ευθεία γραμμή. Όλο το χωριό έχει ηλιακή πρόσοψη, με φυσική προστασία από τους βορειοανατολικούς ανέμους, εμπρός του δε απλώνεται εύφορη πεδιάδα, το αρχαίο Αθαμάντιο πεδίο. Βρίσκεται στο κέντρο του Ελληνικού χώρου, απέχοντας από την Αθήνα 275 χιλιόμετρα και από την Θεσσαλονίκη 250 χιλιόμετρα. Σε σχέση με τις κοντινές πόλεις ο Αλμυρός βρίσκεται στα 15 χιλιόμετρα, ενώ ο Βόλος στα 50 χιλιόμετρα.

## Ιστορικά στοιχεία
Η Σούρπη έχει μακραίωνη ιστορία, που ξεκινά περίπου χίλια χρόνια πριν, από τη βυζαντινή εποχή. Το σημερινό χωριό μπορεί να ονομασθεί ως νεότερη Σούρπη, για αυτό και η ιστορική του διαδρομή θα πρέπει να χωρισθεί σε δύο περιόδους. Το «παλιό» χωριό, που ξεκινά από τα Βυζαντινά χρόνια και φθάνει έως την έναρξη της Τουρκοκρατίας και στο «νέο» χωριό, που ξεκινά από τον 15ο αιώνα μέχρι τις μέρες μας.

## Εξέλιξη πληθυσμού
Η εξέλιξη του πληθυσμού της Σούρπης στις επίσημες απογραφές φαίνεται στον παρακάτω πίνακα.

## Απασχόληση
Η κύρια ασχολία των κατοίκων της Σούρπης είναι η γεωργία και η κτηνοτροφία. Στην ευρύτερη περιοχή καλλιεργούνται ελιές, σιτηρά, βαμβάκι κ.ά. Στον κάμπο της Σούρπης καλλιεργούνται σχεδόν 8 τετραγωνικά χιλιόμετρα με σιτηρά, βαμβάκι, ντομάτα κ.ά. και στις πλαγιές και τους λόφους άλλα 6 τετραγωνικά  χιλιόμετρα με ελιές, αμπέλια, αμυγδαλιές κ.ά. Επίσης στην περιοχή παράγεται ελαιόλαδο.

Στον κτηνοτροφικό τομέα, αρκετά είναι τα γιδοπρόβατα που εκτρέφονται στην ευρύτερη περιοχή. Μάλιστα η Σούρπη είναι ο 2ος οικισμός στη Μαγνησία, μετά την Ανάβρα, σε αριθμό αιγοπροβάτων και σε τόνους παραγωγής γαλακτοκομικών προϊόντων.

## Παραπομπές


## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Σουρπη
Σουρπη
Ρίτσμοντ (Λονδίνο)

Το **Ρίτσμοντ** (αγγλικά: *Richmond,* γνωστό και ως *Richmond, Surrey* / *Ρίτσμοντ του [[Σάρρεϋ]]*, ή *Richmond on Thames / Ρίτσμοντ επί του [[Τάμεσης|Τάμεση]]*) είναι δημοτικό διαμέρισμα στα προάστια του νοτιοδυτικού Λονδίνου, σε απόσταση περίπου 14 χλμ από το κέντρο της πόλης.  

## Περιγραφή
Βρίσκεται δίπλα από τον Τάμεση, και διαθέτει έναν μεγάλο αριθμό πάρκων και ανοικτών τοποθεσιών, ανάμεσα στα οποία και το πάρκο του Ρίτσμοντ, και πολλά κτήρια τα οποία είναι προστατευμένα σύμφωνα με τις βρετανικές διατάξεις περί διαφύλαξης της πολιτιστικής κληρονομιάς.Ο πληθυσμός του ανέρχεται σε 21.469 κατοίκους, και διαθετεί ανεπτυγμένη κεντρική αγορά. 

Η περιοχή, προηγουμένως γνωστή ως Σην, πήρε την σύγχρονη ονομασία της τον 16ο αιώνα από το παλάτι του Ερρίκου Ζ´, ο οποίος ως δούκας του Ρίτσμοντ στο Γιόρκσαιρ ονόμασε το παλάτι του παλάτι του Ρίτσμοντ. Κατά την εποχή αυτή η περιοχή και το παλάτι ήταν στενά συνδεδεμένα με την βασίλισσα Ελισάβετ Α´, η οποία πέθανε στο παλάτι. Κατά τον 18ο αιώνα κτίστηκε η γέφυρα του Ρίτσμοντ καθώς και πολλές επαύλειες Γεωργιανής αρχιτεκτονικής, κυρίως γύρω από τις περιοχές του Ρίτσμοντ Γκρην και Ρίτσμοντ Χιλ, τα οποία εξακολουθούν να διατηρούνται. Η έναρξη λειτουργίας του σιδηροδρομικού σταθμού του Ρίτσμοντ στην περιοχή το 1846 ήταν σημαντικό σημείο στον χρόνο ως προς την ανάπτυξη που επέφερε και την εν τέλει απορρόφηση του Ρίτσμοντ από το Λονδίνο.

Κατά το παρελθόν το Ρίτσμοντ διοικητικά αποτελούσε μέρος του Κίνγκστον επί του Τάμεση στην επαρχία του Σάρρεϋ. Το 1890 η πόλη έγινε αυτόνομο δημοτικό διαμέρισμα, και αργότερα απορρόφησε το Κιού, Χαμ, Πήτερσαμ, και τμήμα του Μόρτλεϊκ με το βόρειο Σην. Η δημοτική αρχή καταργήθηκε το 1965, όταν το Ρίτσμοντ από τμήμα του Σάρρεϋ έγινε τμήμα της πόλης του Λονδίνου ως *δήμος του Λονδίνου του Ρίτσμοντ επί του Τάμεση* (*London Borough of Richmond upon Thames*).Η πόλη του Ρίτσμοντ προσδιορίζεται απλά ως *Ρίτσμοντ*, ενώ η ευρύτερη περιοχή του δήμου ως *Ρίτσμοντ επί του Τάμεση*.

## Παραπομπές


## Σχετική βιβλιογραφία
* 

## Εξωτερικοί σύνδεσμοι

* Village Plan for the Richmond and Richmond Hill area
* The Richmond Society
* Richmond Local History Society
* History of Richmond timeline
* 

Κατηγορία:Ρίτσμοντ (Λονδίνο)
Ροδία

Στην ελληνική μυθολογία με το όνομα **Ροδία** αναφέρεται μία από τις πενήντα κόρες του Δαναού, δηλαδή μια από τις Δαναΐδες. Μητέρα της Ροδίας ήταν η Ατλαντείη ή Φοίβη και, επομένως, ήταν βιολογική αδερφή της Αστερίας, της Γλαύκης, της Γλαυκίππης, της Γόργης, των δύο Ιπποδαμειών, της Ιππομέδουσας, της Ιφιμέδουσας, της Κλεοπάτρας και της Ρόδης. Η Ροδία παντρεύτηκε τον Χαλκόδωντα, γιο του Αιγύπτου, και τον σκότωσε την πρώτη νύχτα του γάμου τους, όπως έπραξαν με τους συζύγους τους και οι υπόλοιπες 48 από τις Δαναΐδες.
## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ροδια
Clue (ταινία)

Το ***Clue*** (γνωστό και ως ***Στα Ίχνη του Μυστηρίου***) είναι μία αμερικανική κωμική ταινία μυστηρίου, του 1985, σε σκηνοθεσία Τζόναθαν Λιν. Το σενάριο γράφτηκε από τον Λιν και τον Τζον Λάντις, το οποίο βασίστηκε στο πολύ γνωστό επιτραπέζιο παιχνίδι *[[Cluedo]]*. Πρωταγωνιστούν οι Έιλιν Μπέρναν, Τιμ Κάρι και Μάντλιν Καν.

Η ταινία μένοντας πιστή στο παιχνίδι, είχε τρία πιθανά τελειώματα, ενώ και οι κινηματογράφοι λάμβαναν ένα από αυτά. Ωστόσο, στις κυκλοφορίες της ταινίας στα οικιακά μέσα, και τα τρία τα φινάλε συμπεριλήφθηκαν. Η ταινία κυκλοφόρησε στις 13 Δεκεμβρίου του 1985, και η αρχική κριτική που δέχτηκε ήταν ανάμικτη, ενώ, επίσης, είχε μέτρια παρουσία και στα box office, μην καταφέρνοντας να ξεπεράσει τον προϋπολογισμό της. Ωστόσο, με το πέρασμα τον χρόνων ανέπτυξε *cult following*.

## Παραπομπές
 

## Εξωτερικοί σύνδεσμοι
* 
* 
* 
* 

Κατηγορία:Ταινίες του 1985
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές κωμικές θρίλερ ταινίες
Κατηγορία:Αμερικανικές ταινίες μαύρης κωμωδίας
Κατηγορία:Παρωδία (ταινίες)
Κατηγορία:Κωμικές ταινίες μυστηρίου
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε παιχνίδια
Κατηγορία:Ταινίες παραγωγής Paramount Pictures
Κατηγορία:Ταινίες παραγωγής PolyGram Filmed Entertainment
Πάβελ Σλόζιλ

Ο **Πάβελ Σλόζιλ** (*[[λατινικό αλφάβητο]] : Pavel Složil*), γεννημένος στην Οπάβα της Τσεχοσλοβακίας στις 29 Δεκεμβρίου 1955, είναι πρώην Τσεχοσλοβάκος, σήμερα Τσέχος,  πρωταθλητής της αντισφαίρισης. 

Ο Σλόζιλ οφείλει το μεγαλύτερο μέρος της επιτυχίας του στην αντισφαίριση ενώ παίζει στα διπλά. Κατά τη διάρκεια της καριέρας του κέρδισε 32 τίτλους στα διπλά και τελείωσε επιλαχόντας επιπλέον 29 φορές, μεταξύ άλλων στο Γαλλικό Όπεν το 1984. Ο Σλόζιλ με συμπαίκτρια την Ρενάτα Τομάνοβα κέρδισαν το Παγκόσμιο πρωτάθλημα μικτών διπλών του 1978.

Το 1985 ο Σλόζιλ έφτασε στο No 4 του κόσμου στα διπλά. Στο απλό και σε σημαντικά τουρνουά ήταν μόλις δύο φορές νικητής, το 1981 στην Λωραίνη και το 1985 στο Κίιτσμπουχελ. Συμμετείχε σε 11 διοργανώσεις του κυπέλλου Ντέιβις για την Τσεχοσλοβακία από το 1978 έως το 1986 με ρεκόρ 7-2 στα διπλά και ρεκόρ 4-2 στο απλό. Με την Τσεχοσλοβακία κατέκτησε το κύπελλο Ντέιβις το 1980, μαζί με τους συμπαίκτες του Ιβάν Λεντλ, Τόμας Σμιντ και Γιαν Κόντες. Δεν είχε συμμετάσχει ποτέ στο Αυστραλιανό όπεν.

Ήταν προπονητής της Στέφι Κραφ από το Νοέμβριο του 1986 μέχρι το τέλος του 1991. Στη συνέχεια ανέλαβε την Τζένιφερ Καπριάτι, την Άννα Κουρνίκοβα και τη Μαγδαλένα Μαλέεβα μεταξύ 1992 και 1999. Το 2002 άρχισε να εργάζεται στο "World Tennis" Club στη Νάπολη της Φλώριδας. Υπηρέτησε εκεί ως Διευθυντής Τένις μέχρι το 2014, όταν άρχισε προπόνηση και διδασκαλία στην Ακαδημία Τένις Sanchez-Casal, επίσης στη Νάπολη. Εκεί συνεργάζεται με νεαρούς παίκτες και συνεχίζει να διδάσκει τένις σε ένα ευρύ φάσμα παικτών.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι προπονητές της αντισφαίρισης
Κατηγορία:Νικητές Γαλλικού Όπεν
Στανισλάβ Μπίρνερ

Ο **Στανισλάβ Μπίρνερ** (*[[λατινικό αλφάβητο]] : Stanislav Birner*), γεννημένος στην Κάρλοβι Βάρι της Τσεχοσλοβακίας στις 11 Οκτωβρίου 1956, είναι πρώην Τσεχοσλοβάκος, σήμερα Τσέχος,  πρωταθλητής της αντισφαίρισης. Είναι ο πατέρας της τσέχας αντισφαιρίστριας Έυα Μπίρνεβα.

Έκανε καριέρα κι είχε επιτυχίες κυρίως στα διπλά όπου ήταν νο 43 στον κόσμο το 1987. Μεγαλύτερη επιτυχία του η δεύτερη θέση στο διπλό μεικτό του Ρολάν Γκαρός το 1980 με συμπαίκτρια την Ρενάτα Τομάνοβα. Με την Τσεχοσλοβακία συμμετείχε στο κύπελλο Ντέιβις του 1980 όπου και κατέκτησαν το κύπελλο.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Τόμας Σμιντ

Ο **Τόμας Σμιντ** (*[[λατινικό αλφάβητο]] : Tomáš Šmíd*), γεννημένος στην Πίζεν της Τσεχοσλοβακίας στις 20 Μαΐου 1956, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης.

Στην καριέρα του κέρδισε εννέα τίτλους στο απλό, ενώ στο διπλό κέρδισε 54 τίτλους και ήταν νο 1 στον κόσμο, στα διπλά, από τις 17 Δεκεμβρίου 1984 έως τις 11 Αυγούστου 1985. Έφτασε στην υψηλότερη κατάταξή του απλού στην ATP Νο 11 στον κόσμο τον Ιούλιο του 1984. 

Ο Σμιντ συμμετείχε με την εθνική Τσεχοσλοβακίας σε 31 διοργανώσεις του κυπέλλου Ντέιβις από το 1977 έως το 1989, καταγράφοντας ένα ρεκόρ 20-10 στα διπλά και ένα ρεκόρ 22-15 στο απλό. Στο κύπελλο Ντέιβις με την εθνική ομάδα ήταν νικητής το 1979,1980, και φιναλίστ το 1978.

Ήταν πρώτος στο Ρολάν Γκαρός, στο διπλό αντρών, το 1986 με συμπαίκτη τον Τζον Φιτζέραλντ και δεύτερος το 1984 με συμπαίκτη τον Πάβελ Σλόζιλ, δεύτερος ήταν και στο Αμερικανικό όπεν με συμπαίκτη τον Τζον Φιτζέραλντ. Στο απλό ήταν στα προημιτελικά του Αυστραλιανού όπεν το 1983 και του Γουίμπλετον το 1984.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι προπονητές της αντισφαίρισης
Κατηγορία:Νικητές Γαλλικού Όπεν
Σχέσεις Λετονίας-Λιθουανίας

μικρογραφία|Μνημείο πέτρα στο πρώην κτίριο της Πρεσβείας της Λετονίας στη Λιθουανία στο Κάουνας

Οι **σχέσεις Λετονίας-Λιθουανίας** είναι οι διμερείς διεθνείς σχέσεις μεταξύ της Λετονίας και της Λιθουανίας. Η Λετονία έχει πρεσβεία στην Βίλνιους και η Λιθουανία έχει πρεσβεία στη Ρίγα. Ο πρέσβης της Λιθουανίας είναι ο Χάρντιτζς Μπαουμάνις και ο πρέσβης της Λετονίας είναι ο Αντάνας Βίνκους. 

Και οι δύο χώρες μοιράζονται κοινή ιστορία: Οι Λετονοί και Λιθουανοί ανήκουν στην οικογένεια των λαών της Βαλτικής και είναι ομιλητές των Βαλτικών γλωσσών. Η σημερινή επικράτεια της Λετονίας ήταν μέρος του Μεγάλου Δουκάτου της Λιθουανίας και της Πολωνολιθουανικής Κοινοπολιτείας μεταξύ του 1561 και του 1772 (με μια σύντομη περίοδο σουηδικής κυριαρχίας στο μεταξύ). Από τα τέλη του 18ου αιώνα έως το 1918, το έδαφος και των δύο χωρών ήταν μέρος της ρωσικής Αυτοκρατορίας. Η Λιθουανία και η Λετονία αποκατέστησαν τις διπλωματικές σχέσεις στις 5 Οκτωβρίου 1991 μετά την ανεξαρτησία τους από τη Σοβιετική Ένωση. 

Τα δύο κράτη μοιράζονται κοινά σύνορα. Και οι δύο χώρες είναι πλήρη μέλη της Ευρωπαϊκής Ένωσης. Ένα μεγάλο μέρος των Λετονών είναι λιθουανικής (ή πολωνικής) καταγωγής

## Δείτε επίσης
* Εξωτερικές σχέσεις της Λετονίας
* Εξωτερικές σχέσεις της Λιθουανίας

## Εξωτερικοί σύνδεσμοι
* (Λεττονικά) (Αγγλικά) (Λιθουανικά) (Ρωσικά) Πρεσβεία της Δημοκρατίας της Λετονίας στη Δημοκρατία της Λιθουανίας
* (Αγγλικά) (Λιθουανικά) (Ρωσικά) Πρεσβεία της Δημοκρατίας της Λιθουανίας στη Δημοκρατία της Λετονίας 

Κατηγορία:Διεθνείς σχέσεις ανά χώρα
Όλαφ Μάγκνουσσον της Νορβηγίας

Ο **Όλαφ Μάγκνουσσον της Νορβηγίας** (*Olav Magnusson*, 1099 - 22 Δεκεμβρίου 1115) βασιλιάς της Νορβηγίας (1103 - 1115) ήταν νόθος γιος του Μάγκνους Γ΄ της Νορβηγίας και της ερωμένης του Σιγκρίντ Σάξεσνταττερ
Ο Όλαφ έγινε βασιλιάς της Νορβηγίας σε συμβασιλεία με τους ετεροθαλείς αδελφούς του Σίγκρουντ τον Σταυροφόρο και Έιστεϊν Α΄ της Νορβηγίας μετά τον θάνατο του πατέρα τους σε μάχη (1103). Επίσημα ήταν βασιλιάς της Νορβηγίας 12 χρόνια αλλά ήταν πολύ υποτιμημένος επειδή σαν μικρότερος γιος του πατέρα του κυβερνούσε το μικρότερο τμήμα του βασιλείου και πέθανε πολύ πρόωρα. Ο αδελφός του Σίγκουρντ αναχώρησε για Σταυροφορία αφήνοντας την βασιλεία της Νορβηγίας στον αδελφό του Έιστεϊν ο οποίος ήταν ταυτόχρονα και κηδεμόνας του μικρού Όλαφ, ο Σίγκουρντ επέστρεψε το 1111.
Ο Όλαφ αρρώστησε και πέθανε πολύ πρόωρα σε ηλικία 16 ετών, απαριθμείτε ως *Όλαφ Δ΄* μέχρι το 1957, την ίδια χρονιά ο Όλαφ Ε΄ της Νορβηγίας τον αφαίρεσε από την αρίθμηση των επίσημων βασιλέων της Νορβηγίας. 

## Παραπομπές


## Εξωτερικοί σύνδεσμοι
*Όλαφ Μάγκνουσσον
*Όλαφ Χάακονσον

Κατηγορία:Βασιλείς της Νορβηγίας
Κατηγορία:Οίκος του Χορφάγκρε
Λουντζαίοι Αγωνιστές

Καταγόμενοι από το χωριό Κωνωπίνα (ή Κονοπίνα) της τότε επαρχίας Εχίνου (τωρινό δήμο Ακτίου - Βόνιτσας) οι **Λουντζαίοι Αγωνιστές**, υπήρξαν μέλη μιας οικογένειας με αξιόλογο εθνική προσφορά, για τοπικό επίπεδο, στην ελληνική επανάσταση (1821 - 1829),που σχεδόν δεν υπήρξε μάχη για μάχη απ΄το Ξηρόμερο ως την Άρτα και το Μεσολόγγι, αλλά και από την Αράχωβα ως την Αττική που να μην έλαβε μέρος **ο νταϊφάς των Λουντζαίων** στις πολεμικές συρράξεις κατά των Τούρκων. **"***Δώδεκα Λουντζαίοι, δεκατρείς Καπεταναίοι***"** κατά την λαϊκή ρήση.
Είχαν δικό τους ασκέρι (νταϊφά), εκ των οποίων ο σημαντικότερος υπήρξε ο Στάθης Λούντζης που διατηρούσε και δική του Μάγκα (ασκέρι - νταϊφάς)στην οποία ευρίσκονταν στρατολογημένοι οι :

* Στάθης Λούντζης (1792-1873)
* Λαμπράκης Λούντζης (1798-1826) (σκοτώθηκε στη Β΄ Πολιορκία του Μεσολογγίου το 1826)
* Δημήτρης Λούντζης (1799-1863)
* Νάσιος Λούντζης (1802-1865)
* Σταμούλης Λούντζης (1790-1851)
* Μήτρος Λούντζης (1803-...)
* Κωσταντής Λούντζης (1798-...) καθώς και ο 13χρονος
* Θοδωρής Λούντζης όπως και ο 16χρονος
* Γώγολος Λούντζης ως ψυχογιοί (απαραίτητοι για βοηθητικές εργασίες) κουβαλούσαν νερό στο ασκί, ποτίζανε τα αλογομούλαρα, γυαλίζανε τα άρματα κλπ.

*Οι περισσότεροι εξ΄αυτών πολέμησαν δίπλα σε σπουδαία ονόματα Αγωνιστών όπως ο στρατηγός *'Γεώργιος Καραϊσκάκης, Αντρέας Γριβογιώργος, Δημήτρης ή Τσάμης Γριβογιώργος**'

## Παραπομπές


Κατηγορία:Αγωνιστές του 1821
Ιωσήφ Κάρολος, αρχιδούκας της Αυστρίας

Ο **Ιωσήφ Κάρολος** (γερμ. *Joseph Karl*, 2 Μαρτίου 1833 – 13 Ιουνίου 1905) από τον Οίκο των Αψβούργων-Λωρραίνης-Ουγγαρίας ήταν αρχιδούκας της Αυστρίας.

## Βιογραφία
Ο *Ιωσήφ Κάρολος Λουδοβίκος* ήταν το τέταρτο παιδί και ο δευτερότοκος (μοναδικός επιζήσας) γιος του Ιωσήφ της Αυστρίας, Παλατινού (Κόμη) της Ουγγαρίας, και της Μαρίας Δωροθέας, κόρης του Λουδοβίκου της Βυρτεμβέργης.

Όπως άλλα μέλη βασιλικών Οίκων, εισήλθε στον στρατό και έγινε υποστράτηγος του αυστριακού στρατού το 1860. Κατά τον Αυστροπρωσικό Πόλεμο (1866) διοίκησε μία ταξιαρχία του Βόρειου Στρατού και του σκοτώθηκαν τρία άλογα στο Καίνιγκγκρετς. Το 1867 απεβίωσε ο μεγαλύτερος αδελφός του, Στέφανος, άγαμος και τον διαδέχθηκε. Ο τίτλος είχε γίνει με τον καιρό συμβολικός μόνο.

Ο Ιωσήφ Κάρολος είχε ενδιαφέρον για τη γλώσσα των Ρομά και αλληλογραφούσε με τον Άλμπερτ Τόμας Σινκλαίρ, δικηγόρο στις ΗΠΑ, που μοιραζόταν το ίδιο ενδιαφέρον για το θέμα. Ο Σίνκλαιρ αναφέρει ότι του έστειλε έναν τόμο, που αποτελεί πολύ σημαντική και πολύτιμη φιλολογική εργασία, καθώς συγκρίνει τις λέξεις των Αθίγγανων με σανσκριτικά, περσικά και άλλες ινδοευρωπαϊκές γλώσσες.

## Οικογένεια
Νυμφεύθηκε το 1864 την Κλοτίλδη, κόρη του Αυγούστου της Σαξονίας-Κοβούργου & Γκότα, και είχε τέκνα:
* *Ελισάβετ Κλημεντίνη* Κλοτίλδη Μαρία Αμαλία (1865 - 1866).
* Μαρία Δωροθέα (1867 - 1932), παντρεύτηκε τον Φίλιππο, Δούκα της Ορλεάνης.
* Μαργαρίτα Κλημεντίνη (1870 - 1955), παντρεύτηκε τον Αλβέρτο, 8ο Πρίγκιπα των Τουρν & Τάξις.
* Ιωσήφ Αύγουστος (1872 - 1962), Αρχιδούκας της Αυστρίας.
* Φίλιππος Μαρία Βικέντιος *Λαδίσλαος* (1875 - 1895).
* *Ελισάβετ Ερριέττα* Κλοτίλδη Μαρία Βικτωρία (1883 - 1958).
* *Κλοτίλδη Μαρία* Αμαλία Φιλομένα Ραϊνερία (1884 - 1903).

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος των Αψβούργων-Λωρραίνης
Γιουπ Χάινκες

Ο **Γιουπ Χάινκες **(γερμ. *Jupp Heynckes*, γενν. 1945) είναι Γερμανός πρώην ποδοσφαιριστής και  προπονητής. 

Ως παίκτης αγωνίστηκε σαν επιθετικός σημειώνοντας 220 γκολ πρωταθλήματος σε 369 αγώνες το διάστημα 1965-78. 
Στην καριέρα του πήρε περισσότερες νίκες στη γερμανική Μπούντεσλίγκα από οποιαδήποτε άλλο παίκτη ή προπονητή. Τελευταία φορά που εργάστηκε ως προπονητής ήταν τη σεζόν 2017-2018 στην ποδοσφαιρική ομάδα της Μπάγερν Μονάχου.

## Παραπομπές

Κατηγορία:Γερμανοί ποδοσφαιριστές
Κατηγορία:Δυτικογερμανοί ποδοσφαιριστές 
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Αννόβερο 96
Κατηγορία:Προπονητές ποδοσφαίρου Αθλέτικ Μπιλμπάο
Κατηγορία:Προπονητές ποδοσφαίρου Γκλάντμπαχ
Κατηγορία:Προπονητές ποδοσφαίρου Μπάγερν Μονάχου
Κατηγορία:Προπονητές ποδοσφαίρου ΦΚ Σάλκε 04
Κατηγορία:Προπονητές ποδοσφαίρου Ρεάλ Μαδρίτης
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Προπονητές ποδοσφαίρου Μπούντεσλιγκα
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Κατηγορία:Προπονητές ποδοσφαίρου Μπάγερ Λεβερκούζεν
Μπουκάκε

δεξιά|μικρογραφία|Σκηνή μπουκακέ
Το **Μπουκάκε** (ορθή ελληνική απόδοση: **Μπουκακέ**) (Ιαπωνικά:ぶっかけ) είναι μια σεξουαλική πράξη που απεικονίζεται σε ταινίες πορνό, κατά την οποία αρκετοί άνδρες εκσπερματώνουν σε μια γυναίκα ή σ'έναν άλλον άνδρα. Τα βίντεο με σκηνές μπουκάκε είναι μια σχετικά διαδεδομένη κατηγορία στην πορνογραφία. Αυτό το είδος ξεκίνησε από την Ιαπωνία στη δεκαετία του 1980 και στη συνέχεια να εξαπλωθεί στη Βόρεια Αμερική και την Ευρώπη, περνώντας και στην γκέι πορνογραφία. 

Η λέξη είναι το ουσιαστικό  του ιαπωνικού ρήματος μπουκακερού (ぶっ掛ける) που σημαίνει *ραντίζω με νερό.*δεξιά|μικρογραφία|Στα Ιαπωνικά, η λέξη ''μπουκάκε'' έχει εκτεταμένη μη-σεξουαλική χρήση, όπως σ' αυτή την επιγραφή για "μπουκάκε ούντον" νουντλς. 

## Ιστορία
Το μπουκάκε πρωτοεμφανίστηκε σε πορνογραφικές ταινίες κατά τα μέσα έως τα τέλη της δεκαετίας του 1980 στην Ιαπωνία. Σύμφωνα με ένα σχολιαστή, ένας σημαντικός παράγοντας στην ανάπτυξη του μπουκάκε ως πορνογραφική μορφή ήταν η υποχρεωτική λογοκρισία στην Ιαπωνία, όπου τα γεννητικά όργανα πρέπει να καλύπτονται από ένα «μωσαϊκό». Συνέπεια αυτού είναι ότι η ιαπωνική πορνογραφία τείνει να επικεντρωθεί περισσότερο στο πρόσωπο και το σώμα των ηθοποιών αντί για τα γεννητικά τους όργανα. Η εκλαΐκευση της πράξης και του όρου έχει αποδοθεί στον σκηνοθέτη Καζουχίκο Ματσουμότο το 1998.

Η πρακτική στη συνέχεια εξαπλώθηκε στην Αμερικανική και Ευρωπαϊκή πορνογραφία στα τέλη της δεκαετίας του 1990. Η εμφάνιση των βίντεο μπουκάκε ήταν μέρος της τάσης για σκληρότερη πορνογραφία στη δεκαετία του 1990, αφού είχαν προηγηθεί οι μόδες της διπλής διείσδυσης και του γκάνγκμπανγκ.  Ήταν ένα οικονομικό πλεονέκτημα για τη Δυτική πορνογραφική βιομηχανία επειδή οι ταινίες απαιτούν μόνο μία ηθοποιό και συχνά ερασιτέχνες άνδρες ηθοποιούς με χαμηλή αμοιβή. Μια ιαπωνική παραλλαγή του μπουκάκε είναι το γκόκκουν, στο οποίο αρκετοί άνδρες εκσπερματώνουν σε ένα δοχείο το οποίο πίνει ένας/μία ηθοποιός.

Το είδος έχει επίσης εξαπλωθεί και στην γκέι πορνογραφία, με σκηνές στις οποίες αρκετοί άνδρες εκσπερματώνουν σε έναν άλλο άνδρα. Έχουν παραχθεί επίσης λεσβιακά μπουκάκε βίντεο. Τον 17ο Παγκόσμιο Συνέδριο Σεξολογίας στο Μόντρεαλ το 2005 περιλάμβανε και μια παρουσίαση σχετικά με το μπουκάκε.

## Υποδοχή
Μερικοί συγγραφείς έχουν περιγράψει το μπουκάκε σαν μορφή ταπείνωσης. Η εγκληματολόγος-ψυχολόγος Κάρεν Φράνκλιν έχει περιγράψει το μπουκάκε ως συμβολικό ομαδικό βιασμό, που χαρακτηρίζεται από τον σκοπό της ταπείνωσης, της υποβάθμισης και της αντικειμενοποίησης των γυναικών. Η φεμινίστρια  ακτιβίστρια κατά της πορνογραφίας Γκέιλ Ντάινς περιγράφει το μπουκάκε ως «μία από τις πιο εξευτελιστικές πράξεις σε πορνό».

## Παραπομπές


Κατηγορία:Σεξουαλικές πράξεις
Κατηγορία:Εκσπερμάτιση
Κατηγορία:Πορνογραφική ορολογία
Ιωσήφ Φραγκίσκος, αρχιδούκας της Αυστρίας

Ο **Ιωσήφ Φραγκίσκος** (γερμ. *Josef Franz*, 28 Μαρτίου 1895 - 25 Σεπτεμβρίου 1957) του Οίκου των Αψβούργων-Λωρραίνης (του ουγγρικού κλάδου) ήταν αρχιδούκας της Αυστρίας.

## Βιογραφία
Ο *Ιωσήφ Φραγκίσκος Λεοπόλδος Αντώνιος Ιγνάτιος Μαρία* ήταν το πρώτο παιδί και ο πρωτότοκος γιος του Ιωσήφ Αυγούστου, Παλατινού (Κόμη) της Ουγγαρίας, και της Αυγούστας, κόρης του Λεοπόλδου της Βαυαρίας.

Ο πατέρας του ήταν αντιβασιλέας της Ουγγαρίας για ένα βραχύ διάστημα και υποψήφιος βασιλιάς της.

Ο Ιωσήφ Φραγκίσκος απεβίωσε το 1957, σε ηλικία 62 ετών, στο Καρκαβέλος της Πορτογαλίας.

## Οικογένεια
Νυμφεύτηκε το 1924 την Άννα, κόρη του Φρειδερίκου Αυγούστου Γ΄ της Σαξονίας, και είχε οκτώ τέκνα:
* Μαργαρίτα (1925 - 1979), παντρεύτηκε τον Αλέξανδρο Σεχ, Πρίγκιπα Έρμπα-Οντεσκάλκι και Μοντελεόνε.
* Ιλόνα (1927 - 2011), παντρεύτηκε το Γεώργιο Αλέξανδρο του Μεκλεμβούργου. Ο γιος της 
** Μπόρβιν (γενν. 1956), είναι τιτουλάριος Μέγας Δούκας του Μεκλεμβούργου.
* Άννα Θηρεσία (1928 - 1984).
* *Ιωσήφ Άρπαντ* Βενέδικτος Φερδινάνδος Φραγκίσκος Μαρία Γαβριήλ (1933 - 2017), Αρχιδούκας της Αυστρίας.
* *Στέφανος* Δομίνικος (1934 - 2011).
* Μαρία Κύνγκα (γενν. 1938), παντρεύτηκε πρώτα τον Ερνστ Κις και μετά το Γιόακιμ Κριστ.
* Γκέζα (γενν. 1940), Αρχιδούκας της Αυστρίας.
* *Μιχαήλ* Κόλομαν (γενν. 1942), Αρχιδούκας της Αυστρίας.

## Πρόγονοι





## Αναφορές


Κατηγορία:Οίκος των Αψβούργων-Λωρραίνης
Κατηγορία:Ιππότες του Τάγματος του Χρυσόμαλλου Δέρατος
Κάρελ Κόζελουχ

Ο **Κάρελ Κόζελουχ** (*[[λατινικό αλφάβητο]] : Karel Koželuh*), (Πράγα, Αυστρουγγαρία, 7 Μαρτίου 1895 - Πράγα, Τσεχοσλοβακία, 27 Απριλίου 1950), είναι πρώην Τσεχοσλοβάκος πρωταθλητής της αντισφαίρισης, του ποδοσφαίρου του Ράγμπυ και του Χόκεϊ επί πάγου.

## Καριέρα στο Ράγκμπι, ποδόσφαιρο και χόκεϊ επί πάγου
Ο Κάρελ, Κάρολυ στα Ουγγρικά, Κόζελουχ γεννήθηκε στην Πράγα, στην Αυστροουγγαρία , ήταν ένας από τους επτά αδελφούς και δύο αδελφές, ο αδελφός του Γιάν Κόζελουχ ήταν επίσης πρωταθλητής της αντισφαίρισης. Η καριέρα του άρχισε με το ράγκμπι και μόνο στην ηλικία των 16 ετών έμαθε να παίζει αντισφαίριση.

Στο ποδόσφαιρο ξεκίνησε από την *SK Bubeneč Πράγας* κι έπειτα πήγε στην Σλάβια Πράγας.  Το 1914 προσχώρησε στην ισχυρή ποδοσφαιρική ομάδα της Σπάρτας Πράγας, όπου έπαιξε πολλά ευρωπαϊκά παιχνίδια, κι έπειτα στην DFC Πράγας, στην ΦΚ Τέπλιτσε και στην WAC Βιέννης, έπαιξε διεθνή παιχνίδια σε όλες σχεδόν τις ομάδες που αγωνίστηκε.

Το 1923 έπαιξε σε δύο αγώνες με την εθνική Τσεχοσλοβακίας, κατά της Δανίας και κατά της Ιταλίας όπου σημείωσε και γκολ.

Στο Χόκεϊ σαν αθλητής ανήκε στην Σπάρτα Πράγας όπου αγωνίστηκε σε πολλά διεθνή παιχνίδια. Το 1923 και το 1925, ήταν μέλος της ομάδας χόκεϊ επί πάγου της Τσεχοσλοβακίας που κέρδισε το Ευρωπαϊκό πρωτάθλημα, σημειώνοντας και το νικηφόρο γκολ στον τελικό.

## Καριέρα στην αντισφαίριση
Ο Κόζελουχ ξεκίνησε σαν ερασιτέχνης σε πολύ νεαρή ηλικία. Συμμετείχε σε πολύ λίγα επαγγελματικά τουρνουά που έλαβαν χώρα στην Ευρώπη τη δεκαετία του 1920. Έγινε γνωστός σε αυτά τα τουρνουά για την ταχύτητά του και την αντοχή του, ζύγιζε 145 κιλά. Κέρδισε 6 φορές το πιο διάσημο, τότε, από τα ευρωπαϊκά τουρνουά, το Μπρίστολ καπ, που γινόταν στο Beaulieu της Γαλλίας.

Το 1928, το πρώτο του έτος ως επαγγελματίας, αγωνίστηκε στο κύπελλο Ντέιβις με την ομάδα της Τσεχοσλοβακίας όπου νίκησε τη Σουηδία καθ 'οδόν προς τον τελικό της ευρωπαϊκής ζώνης. Σημείωσε σπουδαίες νίκες επί μεγάλων αντισφαιριστών της εποχής του.

Ήταν πρώτος στο Ρολάν Γκαρός το 1930 νικώντας τον Άλμπερτ Μπερκ. Κέρδισε επίσης το τουρνουά World Pro στο Ντεβίλ της Γαλλίας το 1925. Έγινε μέλος στο "Διεθνές Hall of Fame του Τένις" το 2006. Ασχολείθηκε και με την προπονητική, όπου προπόνηση και την εθνική Τσεχοσλοβακίας.

## Παραπομπές


## Εξωτερικοί σύνδεσμοι
* 

Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι αθλητές του Χόκεϊ επί πάγου
Κατηγορία:Τσεχοσλοβάκοι αθλητές του Ράγμπυ
Κατηγορία:Τσεχοσλοβάκοι ποδοσφαιριστές
Κατηγορία:Τσεχοσλοβάκοι προπονητές της αντισφαίρισης
Κατηγορία:Ποδοσφαιριστές ΦΚ Τέπλιτσε
Κατηγορία:Ποδοσφαιριστές Σλάβια Πράγας
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Βίνερ Σπορτ-Κλουμπ
Κατηγορία:Ποδοσφαιριστές Εθνικής Τσεχοσλοβακίας
Γκέζα, αρχιδούκας της Αυστρίας

Ο **Γκέζα**, γερμ. Géza (γενν. 14 Νοεμβρίου 1940) από τον Οίκο των Αψβούργων-Λωρραίνης-Ουγγαρίας είναι τιτουλάριος αρχιδούκας της Αυστρίας. Είναι ειδήμων για τα αντικείμενα Φαμπερζέ και έχει εκδώσει πολλά άρθρα και βιβλία για τους κοσμηματοπώλες Πέτερ Καρλ Φαμπερζέ και Βίκτωρ Μάγιερ. Έχει την εποπτεία μερικών μεγάλων διεθνών εκθέσεων Φαμπερζέ αντικειμένων.

## Βιογραφία
Ο Γκέζα-Λαδίσλαος-Ευσέβιος-Γκέραρτ-Ραφαήλ-Αλβέρτος-Μαρία γεννήθηκε στη Βουδαπέστη και είναι γιος του Ιωσήφ-Φραγκίσκου αρχιδούκα της Αυστρίας και της Άννας των Βέττιν, κόρης του Φρειδερίκου-Αυγούστου Γ΄ της Σαξονίας.

## Οικογένεια
Νυμφεύτηκε το 1965 τη Μόνικα Ντέκερ και έχει τέκνα:
* Φραγκίσκος-Φερδινάνδος
* Φερδινάνδος-Λεοπόλδος-Ιωσήφ
* Μαξιμιλιανός-Φίλιππος

Ο Γκέζα διαζεύχθηκε το 1991 και ο γάμος τους ακυρώθηκε το 1993.

Το 1991 έκανε δεύτερο γάμο με την Ελισάβετ-Τζέιν Κούνστατερ και έχει τέκνο:
* Ισαβέλλα-Μαρία-Λουίζα γενν. 1996

## Πρόγονοι





## Πηγές
Lundy, Darryl: «Géza Ladislaus Erzherzog von Österreich», thepeerage.com (25 Νοεμβρίου 2004), σ. 11195 § 111946.

## Αναφορές σε πηγές


Κατηγορία:Οίκος των Αψβούργων-Λωρραίνης
Αθανάσιος Κατσαούνης

Ο **Αθανάσιος Κατσαούνης** (1937-2014) ήταν συνταξιούχος δικαστικός και πρώην πρόεδρος Εφετών. 

Γεννήθηκε στη Φαρκαδόνα Τρικάλων στις 27 Νοεμβρίου 1937.

Υπηρέτησε ως πρωτοδίκης στην Κατερίνη. Τον Σεπτέμβριο του 1975 διορίστηκε δήμαρχος Κατερίνης από την κυβέρνηση εθνικής ενότητας του Κωνσταντίνου Καραμανλή υπηρεσιακά, μέχρι τη διεξαγωγή των πρώτων εκλογών μετά την πτώση της χούντας. Ορκίστηκε το 1974 και παρέμεινε δήμαρχος έως το 1975. Τον Ιούνιο του 1977 μετετέθη στο Πρωτοδικείο του Κιλκίς.

Απεβίωσε σε ηλικία 77 ετών στη Θεσσαλονίκη την Μεγάλη Πέμπτη 17 Απριλίου 2014. Κατέλιπε τη σύζυγό του Φρειδερίκη και μία κόρη, τη Γεωργία-Δήμητρα.

## Παραπομπές


Κατηγορία:Έλληνες δικαστικοί
Κατηγορία:Δήμαρχοι Κατερίνης
Χρήστος Τσαλίδης

Ο **Χρήστος Τσαλίδης** (1929-1990) ήταν Έλληνας δικηγόρος. Διετέλεσε Δήμαρχος της Κατερίνης την περίοδο της χούντας 1967-1974. Άσκησε τη δικηγορία στην Κατερίνη. Διορίστηκε το 1967 και παρέμεινε στην δημαρχία ως το 1974.

Απεβίωσε σε ηλικία 61 ετών στις 19 Οκτωβρίου 1990.

## Παραπομπές


Κατηγορία:Δήμαρχοι Κατερίνης
Κλειτόμαχος ο Καρχηδόνιος

Ο **Κλειτόμαχος ο Καρχηδόνιος** (2ος αιών π.Χ.), μαθητής του Καρνεάδη (159-140 π.Χ.), έγινε (129 π.Χ.) διευθυντής της Ακαδημίας του Πλάτωνα. Ήταν Καρχηδόνιος (με το όνομα Ασδρούβας) στην καταγωγή, δίδαξε στην Καρχηδόνα πριν έρθει στην Αθήνα, όπου ακολούθησε την σκεπτιστική σχολή, συγγράφοντας βιβλία για τον σκεπτικισμό, και άλλα. Από τα γραπτά του μεταφέρθηκαν οι πληροφορίες τις οποίες έχουμε σήμερα για τον Καρνεάδη.  Ο θάνατος του ήταν εκούσιος (αυτοκτόνησε). Σύμφωνα με τον Ιωάννη Στοβαίο, θεωρούσε ότι τα πάντα διέπονται από την τύχη.

*«Κλειτόμαχος Καρχηδόνιος. οὗτος ἐκαλεῖτο μὲν Ἀσδρούβας καὶ τῇ ἰδίᾳ φωνῇ κατὰ τὴν πατρίδα ἐφιλοσόφει. ἐλθὼν δ᾽ εἰς Ἀθήνας ἤδη τετταράκοντ᾽ ἔτη γεγονὼς ἤκουσε Καρνεάδου: κἀκεῖνος ἀποδεξάμενος αὐτοῦ τὸ φιλόπονον γράμματά τ᾽ ἐποίησε μαθεῖν καὶ συνήσκει τὸν ἄνδρα. ὁ δὲ εἰς τοσοῦτον ἤλασεν ἐπιμελείας, ὥστε ὑπὲρ τὰ τετρακόσια βιβλία συνέγραψε. καὶ διεδέξατο τὸν Καρνεάδην καὶ τὰ αὐτοῦ μάλιστα διὰ τῶν συγγραμμάτων ἐφώτισεν. ἀνὴρ ἐν ταῖς τρισὶν αἱρέσεσι διαπρέψας, ἔν τε τῇ Ἀκαδημαϊκῇ καὶ περιπατητικῇ καὶ στωικῇ»* .

## Παραπομπές


Κατηγορία:Αρχαίοι Έλληνες φιλόσοφοι
Ο Άνθρωπος Αντίγραφο (ταινία)

Το ***Ο Άνθρωπος Αντίγραφο*** (πρωτότυπος τίτλος: ***Enemy***) είναι μία Καναδό-Ισπανική ψυχολογική - θρίλερ ταινία του 2013, σε σκηνοθεσία Ντενί Βιλνέβ. Το σενάριο γράφτηκε από τον Χαβιέ Γουγιόν, το οποίο βασίστηκε ελαφρώς στο μυθιστόρημα του Πορτογάλου συγγραφέα Ζοζέ Σαραμάγκου, ονόματι *O Homem Duplicado*. Πρωταγωνιστούν οι Τζέικ Τζίλενχαλ, Μελανί Λοράν, Σάρα Γκέιντον και Ιζαμπέλα Ροσελίνι. 

Η ταινία έκανε πρεμιέρα σε μία ειδική παρουσίαση στο Φεστιβάλ του Τορόντο στις 8 Σεπτεμβρίου του 2013. Στις 14 Μαρτίου του 2014, κυκλοφόρησε και στις κινηματογραφικές αίθουσες, από την A24. Το έργο συγκέντρωσε, γενικά, καλές κριτικές, ενώ στα box-office συγκέντρωσε $3.4 εκατομμύρια. Το 2014, έλαβε πέντε βραβεία από το *Canadian Screen Awards*, μεταξύ των οποίων Καλύτερου Β' Γυναικείου Ρόλου (στη Σάρα Γκόρντον), Καλύτερης Ταινίας και Καλύτερης Σκηνοθεσίας. Η Toronto Film Critics Association, ονόμασε την ταινία ως την καλύτερη καναδική, για το έτος 2014.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2013
Κατηγορία:Αγγλόφωνες ταινίες
Κατηγορία:Καναδικές ταινίες
Κατηγορία:Καναδικές ψυχολογικές θρίλερ ταινίες
Κατηγορία:Καναδικές ερωτικές ταινίες
Κατηγορία:Ισπανικές ταινίες
Κατηγορία:Ισπανικές θρίλερ ταινίες
Κατηγορία:Ισπανικές ερωτικές ταινίες
Κατηγορία:Ερωτικές αισθηματικές ταινίες
Κατηγορία:Ερωτικές θρίλερ ταινίες
Κατηγορία:Ταινίες βασισμένες σε μυθιστορήματα
Κατηγορία:Ταινίες σε σκηνοθεσία Ντενί Βιλνέβ
Κατηγορία:Ταινίες παραγωγής A24
Γιάν Κόζελουχ

Ο **Γιαν Κόζελουχ** (*[[λατινικό αλφάβητο]]: Jan Koželuh*), (Πράγα, Αυστρουγγαρία, 1 Οκτωβρίου 1904 - Φλώριδα, ΗΠΑ, 4 Ιουνίου 1979), είναι πρώην Τσεχοσλοβάκος πρωταθλητής της αντισφαίρισης. Ήταν No.10 στον κόσμο το 1927.

Ο Γιαν Κόζελουχ ήταν ο γιος του Ιωσήφ και της Μαρίας, ενός από τους 7 αδελφούς και δύο αδελφές, και οι έξι αδελφοί και μία αδελφή ασχολήθηκαν με τον αθλητισμό, ποιό γνωστός από όλους ήταν ο αδελφός του Κάρελ.

Ο Γιαν παρέμεινε ερασιτέχνης σε όλη τη διάρκεια της καριέρας του. Ήταν πρωταθλητής Τσεχίας στα απλά και διπλά την περίοδο 1925-1928 καθώς έφτασε και στα ημιτελικά του Γουίμπλετον το 1926 και το 1927. Δεν συμμετείχε ποτέ στο Αμερικανικό και Αυστραλιανό όπεν.

Έπαιξε για την Τσεχοσλοβακία την περίοδο 1924-1930 σε 7 διοργανώσεις με ρεκόρ 29 νίκες και 17 ήττες. Φιναλίστ το 1924 όπου έπαιξε στον τελικό με τη Γαλλία, και το 1928 όπου έχασαν από την Ιταλία, στα προημιτελικά το 1926, στα ημιτελικά το 1927, το 1929 και το 1930.

Είχε συμμετάσχει στους Ολυμπιακούς αγώνες του 1924 όπου στο απλό αποκλείστηκε στον τρίτο γύρο από τον Ρενέ Λακόστ, και στο διπλό με συμπαίκτη τον Λάντισλαβ Ζέμλα αποκλείστηκαν στον τρίτο γύρο.

Σταμάτησε την αντισφαίριση σε μικρή ηλικία, στα μέσα της δεκαετίας του 1930. Στη συνέχεια, έζησε στη Φλόριντα των ΗΠΑ, όπου έδωσε μαθήματα τένις μέχρι το θάνατό του.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι προπονητές της αντισφαίρισης
Δημήτρης Κάζαγλης

Ο **Δημήτρης Κάζαγλης** είναι Ομοσπονδιακός Προπονητής ξιφασκίας με αμαξίδιο, προπονητής ξιφασκίας Παναθηναϊκού Αθλητικού Ομίλου, και πρωταθλητής Ελλάδας - Βαλκανιονίκης στην ξιφασκία.

## Διακρίσεις
Ως Ομοσπονδιακός Προπονητής Ξιφασκίας με αμαξίδιο:

### 2017
* Αργυρό μετάλλιο ομαδικό σπάθης Παγκόσμιο Κύπελλο Βαρσοβία Πολωνία - Αθλητές: Πάνος Τριανταφύλλου,Γεράσιμος Πυλαρινός , Βασίλης Ντούνης
* Αργυρό μετάλλιο σπάθη Β'  Παγκόσμιο Κύπελλο  Βαρσοβία Πολωνία : Αθλητής Πάνος Τριανταφύλλου
* Χάλκινο μετάλλιο  σπάθη Α΄ Βασίλης Ντούνης ΟΛΛΑΝΔΙΑ Stadtscanaal

### 2016
* Αργυρό Μετάλλιο στους Παραολυμπιακούς Αγώνες του ΡΙΟ 2016 - Αθλητής Πάνος Τριανταφύλλου σπάθη Β' κατηγορίας
* 4η Θέση σπάθη Α' κατηγορία Παραολυμπιακοί Αγώνες Ρίο 2016 - Αθλητής Βασίλης Ντούνης
* 4η Θέση Ομαδική  Ξίφος Μονομαχίας  Παραολυμπιακοί αγώνες Ρίο - Βραζιλία Αθλητές : Πυλαρινός,Ντούνης, Τριανταφύλλου
* Χρυσό μετάλλιο ομαδικό σπάθης στο παγκόσμιο κύπελλο της Βαρσοβίας- Πολωνία
* Αργυρό Μετάλλιο μετάλλιο στους Πανευρωπαϊκούς αγώνες ομαδικό σπάθης ανδρών -  Casale  Τορίνο   Ιταλία
* Αργυρό μετάλλιο στους Πανευρωπαικούς Αγώνες ατομικό σπάθης Β  αθλητής Τριανταφύλλου Παναγιώτης

### Διακρίσεις ως προπονητής ξιφασκίας του Παναθηναϊκού Αθλητικού Ομίλου
2016
* 3η θέση ατομική ξίφος ασκήσεως Πανελλήνιο Πρωτάθλημα ξιφασκίας παγκορασίδων  -13 ετών αθλήτρια Χριστίνα Κάζαγλη
* 2η θέση ομαδική ξίφος ασκήσεως Πανελλήνιο Πρωτάθλημα Παγκορασίδων -13 ετων (Αντωνίου Θεοδώρα , Χριστίνα Κάζαγλη, Μαίρη Κάζαγλη
* 3η Θέση ομαδική  ξίφος ασκήσεως Νεανίδων Πανελλήνιο Πρωτάθλημα -17 (Σαϊτάνη Κωνσταντίνα , Λάγιου Αριάδνη,Κούρκουλου Χαριτίνη, Κάζαγλη Χριστίνα
* 3η θέση ατομική ξίφος ασκήσεως Πανελλήνιο Πρωτάθλημα  Γυναικών αθλήτρια Άννα Μπουρδάκου 
* 3η θέση ομαδική ξιφος ασκήσεως Γυναικών Πανελλήνιο Πρωτάθλημα  (Μπουρδάκου,Σαιτάνη,Κούρκουλου, Λάγιου)

Κατηγορία:Έλληνες προπονητές
Κατηγορία:Έλληνες αθλητές της ξιφασκίας
Υπερσμήνος Λανιακέα

To **υπερσμήνος Λανιακέα** (γνωστό και ως **τοπικό υπερσμήνος**) είναι υπερσμήνος γαλαξιών που φιλοξενεί το Γαλαξία μας και περίπου εκατό χιλιάδες άλλους γειτονικούς γαλαξίες. 

Ορίστηκε τον Σεπτέμβριο του 2014, όταν μια ομάδα αστρονόμων, μεταξύ των οποίων ο Ρ. Μπρεντ Τάλι του πανεπιστημίου της Χαβάης και η Ελέν Κουρτουά του πανεπιστημίου της Λυών, δημοσίευσαν ένα νέο τρόπο καθορισμού των υπερσμηνών σύμφωνα με τις σχετικές ταχύτητες των γαλαξιών. Ο νέος ορισμός του τοπικού υπερσμήνους εντάσσει το προγενέστερα ορισμένο τοπικό υπερσμήνος, το υπερσμήνος της Παρθένου, ως ένα τμήμα του Λανιακέα.

Μελέτες παρακολούθησης υποδηλώνουν οτι δεν συνίσταται βάσει του νόμου της βαρύτητας. Γι΄ αυτό η συνοχή του με τις γύρω περιοχές θα χαθεί στους μεθεπόμενους αιώνες και η ύλη του τελικά θα διασκορπιστεί μέσα στο επεκτεινόμενο σύμπαν.

## Παραπομπές


## Περαιτέρω ανάγνωση
* 
* Meet Laniakea, Our Home Supercluster

Κατηγορία:Αστρικά σμήνη
Ροδόλφος, αρχιδούκας της Αυστρίας

:*Να μη συγχέεται με το [[Ροδόλφος των Αψβούργων-Λωρραίνης|Ροδόλφο, Αρχιδούκα της Αυστρίας, Αρχιεπίσκοπο του Ολομόουτς]].*

Ο **Ροδόλφος** (γερμ. *Rudolf*, 5 Σεπτεμβρίου 1919 - 15 Μαΐου 2010) του Οίκου των Αψβούργων-Λωρραίνης ήταν αρχιδούκας της Αυστρίας.

## Βιογραφία
Γεννήθηκε στο Πρανζίν της Ελβετίας, όπου η αυτοκρατορική οικογένεια της Αυστρίας έμενε μετά την εξορία της. Έλαβε το όνομα του Ροδόλφου Α΄ της Γερμανίας, Δούκα της Αυστρίας (13ος αι.). Ήταν το έκτο παιδί και ο πέμπτος γιος του Καρόλου της Αυστρίας και της Ζίτα των Βουρβόνων, κόρης του Ροβέρτου της Πάρμας. 

Σπούδασε με τα αδέρφια του στην Ισπανία, στο Βέλγιο στο Université de Louvain και στη συνέχεια στον Καναδά στο Université Laval στην πόλη του Κεμπέκ.Το 1944 εισήλθε μυστικά, μαζί με τον αδελφό του, στην Αυστρία για να συμμετάσχει στην εκεί Αντίσταση, αλλά όταν το 1946 αποκαλύφθηκε ότι ήταν μέλος της αυτοκρατορικής οικογένειας, εκδιώχθηκε. Μετά τον Πόλεμο ταξίδεψε στις ΗΠΑ, στον Καναδά και στο Βελγικό Κονγκό. Εργάστηκε ως κατώτερος διευθυντής στη Ουώλ Στρητ και μετά ως διευθυντής τραπεζών.

Απεβίωσε το 2010 σε ηλικία 91 ετών. 

## Οικογένεια
Νυμφεύτηκε το 1953 την Ξένια, κόρη του κόμη Σεργκέι του Τσερνίσεβ-Μπεσομπράσοφ, και είχε τέσσερα τέκνα:
* Μαρία Άννα (γενν. 19954), παντρεύτηκε τον πρίγκιπα Πυότρ Γκολίτσιν.
* Κάρολος Πέτρος (γενν. 1955), Αρχιδούκας της Αυστρίας. Είχε τέκνα:
** Αντωνία (γενν. 2000).
** Λαυρέντιος (γενν. 2003), Αρχιδούκας της Αυστρίας.
* Συμεών (γενν. 1958), Αρχιδούκας της Αυστρίας. Νυμφεύτηκε τη Μαρία των Βουρβόνων-Δύο Σικελιών, κόρη του Καρόλου, Δούκα της Καλαβρίας.
* Ιωάννης Κάρολος (1962 - 1975).

Το 1968 η Ξένια απεβίωσε σε δυστύχημα με το αυτοκίνητο και ο Ροδόλφος έκανε δεύτερο γάμο με την πριγκίπισσα Άννα Γαβριέλα του Βρέντε και είχε τέκνο:
* *Αικατερίνη Μαρία* Ιωάννα Ζίτα Σοφία Γασπαρίνη (γενν. 1972), παντρεύτηκε τον κόμη Μασσιμιλιάνο Σέκκο ντ'Αραγκόνα.

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Συμεών, αρχιδούκας της Αυστρίας

Ο **Συμεών** (γερμ. Simeon, γενν. 29 Ιουνίου 1958) από τον Οίκο της Λωρραίνης είναι τιτουλάριος αρχιδούκας της Αυστρίας.

## Βιογραφία
O Συμεόν-Κάρολος-Ευγένιος-Ιωσήφ-Λεοπόλδος γεννήθηκε στην Κατάνα του Βελγικού Κονγκό και είναι ο δευτερότοκος γιος του Ροδόλφου τιτουλάριου αρχιδούκα της Αυστρίας και της Ξένιας, κόρης του Σεργέι κόμη του Τσερνισέβ-Μπεζομπρασόφ.

Έχει λάβει τη διάκριση του ιππότη του Τάγματο του Αγ. Ιανουαρίου. 

## Οικογένεια
Νυμφεύθηκε το 1996 τη Μαρία των Βουρβόνων-Δύο Σικελιών, κόρη του Κάρλο δούκα της Καλαβρίας και έχει τέκνα:
* Ιωάννης γενν. 1997, τιτουλάριος αρχιδούκας της Αυστρίας.
* Λουδοβίκος γενν. 1998, τιτουλάριος αρχιδούκας της Αυστρίας.
* Ισαβέλλα γενν. 2000.
* Καρλόττα γενν. 2003.
* Φίλιππος γενν. 2007, τιτουλάριος αρχιδούκας της Αυστρίας.

## Πρόγονοι





## Παραπομπές


Κατηγορία:Οίκος των Αψβούργων-Λωρραίνης
Φεστιβάλ της Νήσου Γουάιτ 1969

Το **Φεστιβάλ της Νήσου Γουάιτ το 1969** (*Isle of Wight Festival 1969*) πραγματοποιήθηκε στις 29-31 Αυγούστου του 1969 στη νήσο Γουάιτ. Το φεστιβάλ προσέλκυσε ένα ακροατήριο περίπου 150.000 ατόμων, για να δουν καλλιτέχνες όπως οι Μπομπ Ντίλαν, The Band, The Who, Free, Τζο Κόκερ, The Bonzo Dog Band και The Moody Blues. Ήταν το δεύτερο από τα τρία μουσικά φεστιβάλ που πραγματοποιήθηκαν στο νησί μεταξύ 1968 και 1970. Έγινε θρυλικό γεγονός, κυρίως λόγω της συμμετοχής του Ντίλαν, ο οποίος είχε περάσει τα τρία προηγούμενα χρόνια σε ημι-απόσυρση. Το γεγονός οργανώθηκε καλά, σε σύγκριση με το πρόσφατο Φεστιβάλ Γούντστοκ, και χωρίς προβλήματα.  

## Ιστορικό
Στις 29-31 Αυγούστου, στη βρετανική νήσο Γουάιτ οργανώθηκε το, θρυλικό πλέον, ομώνυμο φεστιβάλ, αποκορύφωση του οποίου ήταν η δίωρη εμφάνιση του Μπομπ Ντίλαν, η πρώτη ύστερα από το τρομερό τροχαίο δυστύχημα του 1966 που παρ' ολίγον να του στοιχίσει τη ζωή. 150.000 "χίπις και άλλοι φίλοι της ποπ μουσικής" συγκεντρώθηκαν στο μικρό νησί, όπως παρατήρησε εντυπωσιασμένος ο Τύπος της απομονωμένης Ελλάδας της χούντας, ο οποίος έγραφε για "τα μακριά μαλλιά, τις αλυσίδες γύρω στον λαιμό και τις πολύχρωμες εξωφρενικές εμφανίσεις", αποσιωπώντας ότι σε πολλές περιπτώσεις οι πολύχρωμες εμφανίσεις ήταν μπογιές σε γυμνά κορμιά.

Το εισιτήριο κόστιζε δύο λίρες στερλίνες, το σεξ ήταν αθώο, τα ναρκωτικά "μαλακά" και μεταξύ των θεατών συγκαταλέγονταν οι Beatles και οι Rolling Stones αλλά και η Ελίζαμπεθ Τέιλορ και η Τζέιν Φόντα με τον Ροζέ Βαντίμ. Όσο για τον Ντίλαν, ο "28ετής αρχιερεύς της ποπ" εισέπραξε 35.000 λίρες για μία συναυλία που συνοδεύτηκε μόνο από γενικευμένη καλή διάθεση και άφθονα σάντουιτς.

## Παραπομπές


## Εξωτερικές συνδέσεις
*1969: η χρονιά που θ' άλλαζε τον κόσμο Ελευθεροτυπία

Κατηγορία:Συναυλίες
Κύπελλο Ελλάδος καλαθοσφαίρισης γυναικών 2017-2018

Το **[[Κύπελλο Ελλάδος καλαθοσφαίρισης γυναικών]] 2017-2018** ήταν το 23ο κατά σειρά και το 19ο που η τελική του φάση έγινε με τη μορφή  "Final Four". Ξεκίνησε στις 17/9/2017 και ολοκληρώθηκε στις 25/3/2018 με τον τελικό. Κυπελλούχος αναδείχθηκε ο Ολυμπιακός για 3η φορά στην ιστορία του, επικρατώντας στον τελικό του ΠΑΟΚ με 68-53. 

## Α' Φάση - 1ος Όμιλος

### 1η αγωνιστική - Κυριακή 17/09/2017

2. ΓΣ ΚΡΟΝΟΣ ΑΓ. ΔΗΜΗΤΡΙΟΥ – ΠΑΣ ΑΝΤΑΓΟΡΑΣ ΚΩ 71-40

3. ΓΑΣ ΚΑΛΥΒΙΩΝ – ΓΣ ΑΓ. ΠΑΡΑΣΚΕΥΗΣ 69-61

4. ΑΟ ΕΛΕΥΘΕΡΙΑ ΜΟΣΧΑΤΟΥ – ΕΦΑΟ ΖΩΓΡΑΦΟΥ 55-48

5. ΓΣ ΗΛΙΟΥΠΟΛΗΣ – ΑΟ ΑΡΗΣ ΠΕΤΡΟΥΠΟΛΗΣ 87-70

6. ΟΑ ΧΑΝΙΩΝ – ΚΑΟ ΜΕΛΙΣΣΙΩΝ 56-55

### Τρίτη 20/09/2017

1. AO ΠΡΟΦΗΤΗ ΗΛΙΑ – ΑΟ ΣΠΟΡΤΙΓΚ 45-68

### 2η αγωνιστική - Κυριακή 24/09/2017

13. ΑΟ ΣΠΟΡΤΙΓΚ – ΑΟ ΕΛΕΥΘΕΡΙΑ ΜΟΣΧΑΤΟΥ 65-60

14. ΓΑΣ ΚΑΛΥΒΙΩΝ – ΓΣ ΚΡΟΝΟΣ ΑΓ.ΔΗΜΗΤΡΙΟΥ 73-60

### 3η αγωνιστική - Κυριακή 01/10/2017

17. ΓΑΣ ΚΑΛΥΒΙΩΝ – ΓΣ ΗΛΙΟΥΠΟΛΗΣ 61-54

18. ΑΟ ΣΠΟΡΤΙΓΚ – ΟΑ ΧΑΝΙΩΝ 66-35

## Α' Φάση - 2ος Όμιλος

### 1η αγωνιστική - Κυριακή 17/09/2017

7. ΑΠΣ ΑΣΠΙΣ 2001 ΞΑΝΘΗΣ – ΜΓΣ ΑΠΟΛΛΩΝ ΚΑΛΑΜΑΡΙΑΣ 49-67

8. Α.Π.Σ. Ναύαρχος Βότσης – ΟΛΥΜΠΙΑ ΓΣ ΛΑΡΙΣΑΣ 41-67

9. ΜΓΣ ΠΑΝΣΕΡΡΑΙΚΟΣ – ΕΟ ΣΤΑΥΡΟΥΠΟΛΗΣ 60-36

10. ΑΣ ΑΡΗΣ ΘΕΣΣΑΛΟΝΙΚΗΣ – ΣΦΚ ΠΙΕΡΙΚΟΣ ΑΡΧΕΛΑΟΣ 56-43

11. ΓΣ ΗΡΑΚΛΗΣ – ΑΜΣ ΑΝΑΓΕΝΝΗΣΗ Ν. ΡΥΣΙΟΥ 68-62

12. ΑΕ ΠΥΛΑΙΑΣ – ΑΣ ΤΙΤΑΝΕΣ ΔΡΑΜΑΣ 67-55

### 2η αγωνιστική - Κυριακή 24/09/2017

15. ΑΕ ΠΥΛΑΙΑΣ - ΓΣ ΗΡΑΚΛΗΣ 81-62

16. ΑΣ ΑΡΗΣ ΘΕΣ. - ΟΛΥΜΠΙΑ ΓΣ ΛΑΡΙΣΑΣ 53-52

### 3η αγωνιστική - Κυριακή 01/10/2017

19. ΑΕ ΠΥΛΑΙΑΣ - ΑΣ ΑΡΗΣ ΘΕΣΣΑΛΟΝΙΚΗΣ 73-67

20. ΜΓΣ ΠΑΝΣΕΡΡΑΙΚΟΣ - ΜΓΣ ΑΠΟΛΛΩΝ ΚΑΛΑΜΑΡΙΑΣ 48-34

## Β' Φάση

### Παρασκευή 06/10/2017

23. ΑΣ ΝΙΚΗ ΛΕΥΚΑΔΑΣ – ΟΛΥΜΠΙΑΚΟΣ ΣΦΠ 50-88

### Κυριακή 08/10/2017

21. ΑΕ ΠΥΛΑΙΑΣ – ΑΟ ΦΑΡΟΣ ΚΕΡΑΤΣΙΝΙΟΥ 48-80

22. ΓΑΣ ΚΑΛΥΒΙΩΝ – ΓΣ ΕΣΠΕΡΙΔΕΣ ΚΑΛΛΙΘΕΑΣ 60-67

24. ΑΟ ΣΠΟΡΤΙΓΚ – ΑΣ ΠΑΟΚ 40-66

25. ΜΓΣ ΠΑΝΣΕΡΡΑΙΚΟΣ – ΠΑΝΙΩΝΙΟΣ ΓΣΣ 34-82

26. ΑΕΟ ΠΡΩΤΕΑΣ ΒΟΥΛΑΣ – ΠΑΝΑΘΗΝΑΙΚΟΣ ΑΟ 69-32

27. ΑΣ ΟΛΥΜΠΙΑΚΟΣ ΒΟΛΟΥ – ΠΑΝΑΘΛΗΤΙΚΟΣ ΑΕ ΣΥΚΕΩΝ 63-54

28. ΑΘΗΝΑΙΚΟΣ ΑΣ ΒΥΡΩΝΑ – ΑΟ ΔΑΦΝΗ ΑΓ. ΔΗΜΗΤΡΙΟΥ 74-72

## Γ' Φάση (Προημιτελικοί Αγώνες)

### Τετάρτη 13/12/2017

29. ΑΟ ΦΑΡΟΣ ΚΕΡΑΤΣΙΝΙΟΥ – ΠΑΝΙΩΝΙΟΣ ΓΣΣ 67-56

### Σάββατο 23/12/2017

30. ΓΣ ΕΣΠΕΡΙΔΕΣ ΚΑΛΛΙΘΕΑΣ – ΟΛΥΜΠΙΑΚΟΣ ΣΦΠ 54-97

31. ΑΕΟ ΠΡΩΤΕΑΣ ΒΟΥΛΑΣ – ΑΣ ΠΑΟΚ 72-76

32. ΑΘΗΝΑΙΚΟΣ ΑΣ ΒΥΡΩΝΑ – ΑΣ ΟΛΥΜΠΙΑΚΟΣ ΒΟΛΟΥ 95-84

## Τελική φάση

Η τελική φάση (Final Four) διεξήχθη στις 23 και 25 Μαρτίου 2018 στο Γυμναστήριο "Μάκης Λιούγκας" της Γλυφάδας.

### Ημιτελικοί

### Μικρός Τελικός

### Τελικός

## Ο κυπελλούχος

## Παραπομπές


## Πηγές
*

Γυναικων 2017 2018
Κυπελλο Ελλαδος Γυναικων
Κυπελλο Ελλαδος Γυναικων
Ποταμός Όνυξ

Ο **ποταμός Όνυξ** είναι ρέμα που προκλήθηκε από λιώσιμο πάγων της Ανταρκτικής το οποίο ρέει δυτικά μέσω της Κοιλάδας Ράιτ από τον Κάτω Παγετώνα Ράιτ και τη λίμνη Μπράουνγουορθ στους πρόποδες του παγετώνα στη λίμνη Βάνδα, κατά τους λίγους μήνες του καλοκαιριού της Ανταρκτικής. Παρά το γεγονός ότι έχει μήκος μόνο 32 χιλιόμετρα, είναι ο μακρύτερος ποταμός της Ανταρκτικής.

## Γεωγραφία
Ο ποταμός Όνυξ ρέει μακριά από τον ωκεανό, παράδειγμα ενδορροϊκής λεκάνης απορροής, καθώς ο παγετώνας Ράιτ αποκλείει την είσοδο στην κοιλάδα. Έχει αρκετούς παραποτάμους και υπάρχουν αρκετοί μετεωρολογικοί σταθμοί κατά μήκος του ποταμού. Τα επίπεδα ροής είναι πολύ μεταβλητά τόσο κατά τη διάρκεια της ημέρας όσο και μεταξύ των καλοκαιριών, με τον ποταμό να μην καταφέρνει να φτάσει στη λίμνη κάποια χρόνια. Αντίθετα, μπορεί να προκαλέσει σημαντική αποσάθρωση σε χρόνια πλημμύρων, και έγινε ράφτινγκ το 1984 από ερευνητές της Νέας Ζηλανδίας. Κάποια στιγμή, η περιεκτικότητα του ποταμού έφτασε τα 20 κυβικά μέτρα ανά δευτερόλεπτο.

## Περιβάλλον
Δεν υπάρχουν ψάρια στον ποταμό Όνυξ, αλλά εξυπηρετεί ζωή μικροοργανισμών, και η άνθιση φυτοπλαγκτού μπορεί να είναι αρκετά εκτενής. Το περιβάλλον αποτελείται κυρίως από κυανοβακτήρια και άλλα φύκια. Μερικά μικρά ζώα (νηματώδη, βραδύπορα, και τροχοφόρα) ζουν στον ποταμό. Οι γλάροι είναι επίσης περιστασιακά παρόντες στην περιοχή.

## Παρακολούθηση
Ο ποταμός Όνυξ είναι ένας από τους πολλούς τόπους που μελετώνται από το Ανταρκτικό Πρόγραμμα των Ηνωμένων Πολιτειών του Εθνικού Ιδρύματος Επιστημών. Το πρόγραμμα της Νέας Ζηλανδίας της Ανταρκτικής κάποτε διατήρησε μια ημι-μόνιμη βάση στη λίμνη Βάνδα, που από τότε έχει αφαιρεθεί. Σήμερα υπάρχει ένα μικρό καταφύγιο έρευνας στη λίμνη Βάνδα στο ανατολικό άκρο της. Σε κοντινή απόσταση βρίσκεται ο σεισμικός σταθμός συνθήκης πλήρους απαγόρευσης δοκιμών στο Πέρασμα του Ταύρου (Bull Pass).

## Παραπομπές


## Εξωτερικοί σύνδεσμοι
*"Antarctica’s longest river", p 16, and "What the flood revealed", pp 15–21, Antarctic Sun , January 26, 2003

Κατηγορία:Γεωγραφία της Ανταρκτικής